Ir-raġel qed ikun imfittex mill-awtortitajiet Taljani li qed jitolbu għall-estradizzjoni tiegħu Malta ta’ 41 sena, li qed ikun imfittex mill-awtoritajiet Taljani wara li qed ikun akkużat li kien parti minn operazzjoni li ttraffikat 10 tunnellati reżina tal-kannabis, qed jisħaq li l-arrest tiegħu kien wieħed illegali. Ir-raġel tressaq il-Qorti lbieraħ tard waranofsinhar u ma ngħatax il-ħelsien mill-arrest iżda l-avukati tiegħu qed jisħqu li l-arrest tiegħu kien illegali għax id-Difiża ma għandhiex f’idha d-dokumenti dwar l-akkużi fl-Italja. Huma saħqu kif minkejja li d-droga kellha tasal l-Italja, din tgħabbiet minn fuq bastiment għal ieħor f’ibħra internazzjonali. Fil-fatt, ir-raġel ġie arrestat wara li nħareġ Mandat ta’ Arres Ewropew kontrih. Huwa mhux qed jagħti l-kunsens tiegħu biex ikun estradit. Il-każ ikompli.